gentaiscool/nusaparagraph_emot huggingface dataset:
Ada orang laki jadi tersangka gara-gara ngancem. Di satu perumahan ada orang yang lagi ngebangun atawa ngerehab rumah. Nah, rumah ini dempetan ama rumah tangga. Lagi ngebangun atawa rehab pasti ada getokan-getokan ke tembok. Gara-gara suara getokannya kenceng, ada tetangga yang gedeg, ngerasa keganggu. Nah, tetangga ini ngasih peringatan, tapi ama kuli bangunannya kagak dieroin. Besokannya, tetangga itu ngasih peringetan lagi ke kuli, kagak dieroin lagi. Kuli yang masih getok-getok tembok beton itu kayak lagi ngaru-ngaruin tetangga ini. Tetangga ini mangkin gedeg, akhirnya dateng nodongin pestol ke kuli. Si kuli ini langsung berenti getok-getok tembok. Ngeliat pestol ditodongin gitu, badan di kuli langsung ngerengked gara-gara takut. Badannya ampe geget gitu. Si tetangga ini nodongin pestol sembari ngancem kuli. Jia bilang dibanding kena kaki, mending berenti sekarang. Si tetangga itu pake pestol air soft gun buat ngancem kuli. Abis dari situ, kuli langsung lapor polisi gara-gara udah ketakutan ampe badannya anyep kayak gitu.

Emotion: fear
Bilangin anak dari kecil buat kaga satu tempat alat makan ama orang tuh perlu, selaen kite jijik ama liur orang karna buat ngelindungin anak kite. Dulu orang tua aye meh belon ngasih tau kalo ama orang tuh jangan 1 alat makan karna bisa ketularan penyakit, tapi karn pas gede udeh tau kite jadi waspada tuh ama hal sepele kaya begitu. Untung selama maen kaga ada temen nyang punya penyakit bawaan kaya temen aye nyang namanye si ulan. Dulu tuh aye cuma dibilangin kaga boleh 1 gelas ama dia karna teryata keluarganye tuh punya riwayat sakit TBC. Jelas kan ngeri kalo kite ampe ketularan, cuma Nyak kaga jelasin sampe situ jadi akhirnye aye cari tau sendiri.

Emotion: disgusted
Kêgiatan sêkola pormal ora têlêpas dari bêrbagè ujian, di antaranyah bêrikut. PH (Pêmontênan Harian). Aspèk pêmontênannyah adalah ulangan arian, tugas, ama pêrilaku sêlama pêmbêlajaran bêrlangsung. Têrus, PTS (Pêmontênan Têngah Sêmèster), yakni ujian nyang disêlênggarain sêkola buat montên capèian pêmbêlajaran sêlama sêtêngah sêmèstêr. Sêlanjutnyah PAS (Pêmontênan Akhir Sêmèster), yakni ujian nyang disêlênggarain sêkola buat montên capèian pêmbêlajaran sêlama atu sêmèstêr pada akhir sêmèstêr gasal. Bêrikutnyah PAT (Pêmontênan Akhir Tahun), yakni ujian nyang dilaksanain sêkola buat montên capèian pêmbêlajaran di akhir sêmèstêr gênêp dalêm jangka dua sêmèstêr. Têrus, US (Ujian Sêkola), ujian nyang dilaksanain sêkola buat ngukur kêmampuan siswa têradêp mata pêlajaran nyang ora diujiin wayah USBN. Têrakhir, USBN. Pênyusunan ama pênêtêpan kisi-kisi USBN disusun ama Badan Standar Nasional Pêndidikan (BSNP).

Emotion: happy
Sewaktu ntu zaman aye kuliah, aye punya temen deket dari zaman aye sekolah menengah pertama. Aye kenal udeh dari zaman sekolah menengah pertama, abis ntu pas sekolah menengah ke atas kite berdua kepisah, kaga barengan lagi sekolahnye, keterimanye di beda-beda sekolah. Tapi walaupun begitu, kontakan tetep lewat telpon seluler, walaupun ketemunye mah jarang, karena sibuk sama urusannye masing-masing. Sampe pas udeh kuliah pun aye tetep berteman baik dan deket sama die, malah makin deket. Die kan udeh tau ape aje kedemenannye aye kan tuh. Suatu waktu pas aye lagi ulang tahun, aye pas banget dah tuh lagi mau ketemu sama die. Aye kaga mikir yang gimane-gimane dong ye, taunye die nyamper aye ke tempat les terus anter aye pulang ke rumah. Eh taunye kaga die ngajak aye jalan, terus kasih aye kejutan ulang tahun dan die ngasih hadiah yang bener-bener bikin aye girang banget.

Emotion: surprise
Kalo mao ajak hewan piaraan pergi keluar ya harus lebih diperhatiin lah masalah buang kotorannye. Kaya di liar negeri gitu, kalo lagi ngajak anjingnye pergi ke taman atau kemana gitu tiap anjingnye buang kotoran tuh dipungut teus dibuang ke tempat pembuang kotoran hewan. Untungnye di sono mah udah di sediain banget tuh masalah kebersihan lingkungan. Lah kalo di sini mah acih ga acuh masalah kebersihan. Mereka nganggepnye tuh udeh ada orang nyang bersihin aje. Padahal kan kite tau kalo kotoran anjing tuh najis. Ya dipikirin lagi lah kalo mao bawa anjing jalan-jalan ke luar. Jangan ampe kotorannye itu ganggu orang laen.

Emotion: disgusted
Sebelom mati semua orang pasti ngerasain sekarat. Badan orang yang mau ngelewatin sekarat itu ngalamin perobahan di badan. Sekarat itu tahapan yang bakal dialamin badan ngedeketin mati. Di waktu-waktu kayak gitu, badan nyiapin diri buat berenti bekerja ama berfungsi. Cuman, tiap orang ngalamin sekarat yang laen-laen. Waktu yang dialamin ama kondisinya semua laen. Ada orang yang ngalamin kagak sadar ampe behari-hari. Ada juga orang yang ngalamin kagak sadar itu itungan jem. Ada juga orang yang tau-tau muncul sekarat, kagak lama langsung modar. Lama ama cepetnya orang yang ngalamin sekarat itu bergantung ama cepetnya badan matiin semua yang ada di dalemnya, dari jantung ampe napas. Selaen itu, dari penyakit ama pengobatan juga bisa ngaruin sekaratnya. Dari sono bakal keliatan badan yang mau ngadepin kematian yang bisa laen-laen tiap orang.

Emotion: fear
Lona dan Chris udeh lama bener pacaran. Sejak mereka kecil, mereka entu sahabatan. Selalu ke mane pun bareng. Pas udeh remaja, mereka berubah jadi sepasang kekasih. Lona entu kagak kenal takut dan hobinye nyoba enih dan entu. Sementara entu, cowoknye implusif, sering ngelakuin sesuatu tanpa mikirin resikonye. Mereka pas lagi maen berduaan di rumahnye Lona yang sepi bener karena orang tuanye pade kerja, sedangkan para pembantu ade di rumah bagian bawah, dan Lona serta Chris maennye di kamar Lona, ya entu di lantai atas, akhirnye mereka berdua ngelakuin sesuatu. Pas beberape hari kemudian, Lona pun kaget karena die tiba-tiba hamil.

Emotion: surprise
Kalo aye takut sendirian di rumah biasanye aye nyetel tipi aje kalo ga nyetel lagu biar gede. Trus kalo lagi sendirian aye biasanye ngedekem bae tuh di kamar ampe lakj aye pulang. Trus siapin minum ama cemilan biar kaga keluar-keluar kamar lagi. Nah, nanti keluarye kalo laki aye udeh pulang. Kalo sendirian kan tuh kaga bisa tidur, jadi biar kaga mikir nyang aneh-aneh mending aye nonton youtube kalo ga nonton film di netflix. Kalo ade orang aje nyang ngetok pintu kaga aye buka karna aye kan takut ye di rumah sendirian. Takut orangnye juga orang jahat, lagian kan aye juga baru tinggal di lingkungan ini.

Emotion: fear
Pênyidik Polrès Bogor udah mêrèksa Urip têrkait dugaan ngêrèkayasa kêmatiannyah. Sêlaèn Urip, bininyah juga dipêrèksa sêbagè saksi. Urip datêng kê Mapolrèsta didampingin pêngacaranyah buat ngasih kêtêrangan têrkait pidio nyang sêmpêt ngêhèbohin jagat maya onoh. Dalêm pidio onoh, Urip idup kêmbali sêudah dinyatain mêninggal dunia. Dari kêtêrangan sêmêntara, Urip ngakauin bahwa diah bêpura-pura mêninggal dunia. Urip ngêrèkayasa kêmatiannyah barêng ama bininyah. Mênurutnyah, idè ênih nongol lantaran kêduanyah udah ora kuasa nahan rasa jêngah ngêmilikin utang amat pantastis, yakni sêgêdé Rp1,5 miliar. Sêlaèn jêngah, Urip nèkat bêpura-pura mêninggal dunia juga karna ngaku kêpojok ama kêlimpungan ora bisa ngêlunasin utangnyah nyang bêgonoh gêdé.

Emotion: shame
Waktu entu lagi bulan puasa, hari masih gelap. Tapi karena bulan puasa, aye yang masih ngantuk ini maksain diri buat bangun. Pas aye bangun buat antre badogan sahur, antreannye udeh panjang. Udeh banyak juga temen-temen aye yang laen lagi pade ngebadog. Karena entu masih dini hari, jadinye kagak Cuma aye aje yang matanye masih setengah melek, temen-temennye aye yang laen juga mukanye masih pade ngantuk. Nah akhirnye antrean aye makin deket buat ambil badogan. Tapi ternyata pas aye liat, nasinye sisa secentong. Yaudeh aye tetep mau kan. Eh tapi tiba-tiba, anak SMA baru yang ngantre di belakang aye, nyerobot antreannye aye. Jadinye, entu nasi yang sisa secentong diambil sama die. Jelas aje aye marah bener karena diserobot dan jadinye kagak dapet nasi, kudu ke bawah buat antre bareng anak SMP. Tapi karena masih subuh, akhirnye aye pun cuma bisa mendem entu emosi marah karena diserobot.

Emotion: angry
Saban ari guah ama kêlima têmên guah kêtêmu di sêkola, pênuh obrolan ama khayalan. Ari dêmi ari kita laluin barêng. Pêrtêmênan kita mangkin ari mangkin êrat, bahkan udah kèk kêluarga dèwèk. Kita barêng-barêng ngêwujudin mimpi dan saling ngasih sêmangêt. Ari dêmi ari, minggu dêmi minggu, bulan dêmi bulan pênuh ama canda dan tawa. Ora têrasa waktu ênih nongol juga, yakni wayahnyah kita lulus SMP dan kudu saling têpisah dêmi masing-masing mimpi kita. Hal nyang paling nyêdihin adalah mangkin lama kita mangkin kêilangan komunikasi nyang ngêja pêrtêmênan kita mangkin jauh. Karang guah tibang bisa bêdoa nyang têrbaik buat guah ama êluh pada sobat guah.

Emotion: sad
Disgusting Food Museum di Malmo, Swèdia, bêrhasil ngêja pêngunjungnyah jêmbêr ama ênêk. Hal onoh kêliatan wayah musèum nampilin 80 ganyêman paling jêmbêr nyang dikonsumsi di sêluruh dunia. Disgusting Food Museum ngundang pêngunjung buat ngêjêlajahin dunia ganyêman ama nantang pêmahaman mêrèka têntang ganyêman apah baè nyang bisa ama ora bisa diganyêm. Saban ganyêman kudu ngêmilikin kêmampuan nyang bisa ngêja orang pèngèn muntah, êntah karna aroma, rasa, pênampilan, atau tèksturnyah. Mênurut Andreas Ahrens, kurator ama dirèktur musèum onoh, ganyêman nyang ditampilin go kudu dianggêp lêjat di suatu daèrah. Rasa jêmbêr adalah sêbuah èmosi unipêrsal nyang ada pêranti ngingêtin manusia dari suatu ganyêman nyang bêpotensi bêrbahaya atau bêracun.

Emotion: disgusted
Zaman sekolah merupakan zaman yang seru banget, rasanye seru banget, temen-temen kalo ulang tahun saling memberikan kejutan, baik berupa hadiah maupun kejutan pesta. Bener-bener girang banget waktu abis pulang sekolah tau-tau rumah aye, dan kamar aye di dekor sedemikian rupa cantiknye karna buat ulang tahun aye. Bejibun temen-temen aye pade dateng buat kasih kado, kue, dan sebagainye. Mulai dari temen sekolah dasar menengah pertama, menengah atas, sampe kuliah. Semuanye pada dateng bikin saya girang banget. Abis ntu aye traktir dah temen-temen aye beli makanan deket rumah aye, kebetulan emang pade doyan banget sama ntu ganyemannye. Ntu moment merupakan suatu hal yang kaga bisa dilupain banget dah pokoknye.

Emotion: surprise
Sakit hati, marah, ama kesal bisa bercampur ngêjadi atu wayah êluh dikêtawain di dêpan kelas. Tapi, hal onoh ora lantas ngêjadi alasan buat membalas dêngan melakukan hal nyang sama têradêp mêrèka nyang ngêtawain êluh. Teruslah tingkatkan kemampuanmu. Ênih cara elegan nyang ora bisa êluh kesampingkan biar ora dikêtawain di dêpan kelas oleh têmên-têmênmu. Êluh boleh ajah merasa udah ngêmilikin kemampuan tinggi dalêm atu bidang, tapi pasti akan ada pandangan berbeda dari orang laèn. Karna onoh ontong pernah berhenti buat bêlajar. Wayah Êluh berhenti pada atu titik, meski masing bisa terus berkembang, mangka êluh seolah membuka jalan bagi orang laèn buat meremehkan êluh. Kemampuan nyang di atas rata-rata akan mengubah penilaian têmên-têmênmu dari ngêtawain ampè akhirnyah menghormati.

Emotion: shame
Troma wayah kêcit mêrupakan ancêman-ancêman parah nyang kêtanêm ama ngêrêsêp pada diri bocah sêhingga ngêrobah pisiologis. Sêbabnyah bêragam, mulè dari pêngabèian ampè idup barêng orang tua atau orang laèn nyang bêjuang sêmbuh dari suatu penyakit, kêtêrgantungan obat, bahkan bêrusaha pulih dari gangguan kêsèhatan mèntal. Prilaku sêsêorang di umur dèwasa ora nongol sêcara dèwèkan, sêbagian bisa bêrasal dari pêngalaman troma wayah kêcit. Troma wayah kêcit ênih ora bisa ilang bêgonoh baè abis kita bêranjak dèwasa. Mêrèka kudu dapêt pêrlakuan khusus supaya rêda atau ora ngêganggu, bahkan ngêbahayain bagi kêsêarian. Misalnyah, dêngan ngêmêrèksain diri kê psikolog, psikiater, ama ngêlakuin pêngobatan atas rèkomendasi ahli.

Emotion: sad
Lagi di posisi kena todong senjate, emang bikin kite mao cenderung lebi nurut ame nyang nodong, apelagi kalo kagak ade kekuatan buat ngelawan. Cuman, rase takut pas ditodong senjate juge bise bikin otak kite mikir kagak rasional, tapi nyang penting lolos dari todongan. Ade kejadian, lagi naek angkot, due enyak-enyak lagi duduk bae nunggu ampe tujuan. Di tenga jalan, ade wedon naek. Awalnye bae-bae aje, ampe ujug-ujug ntu wedon nodongin piso ke enyak-enyak ntu. Panik, due enyak ntu lebi milih buat loncat dari angkot nyang mereka tumpangin dibanding kudu luka-luka kena senjate ato nurutin kepengenan si wedon. Walopun badannye akhirnye tetep luka-luka, cuman due enyak-enyak ntu ngerasa lebi bae usaha nyelametin diri dulu daripade nyerah gitu aje. Tetep bejuang walopun takut setengah modar!

Emotion: fear
Sepupu aye tuh lama-lama juga kapok karna udeh 2 kali nabrak orang trus akhirnye diomelin juga. Sebenernye tuh rem sepeda tuh sengaja di blongin solanye si sepupu aye tuh wataknye agak keras trus kaga denger kata pisan. Mana kalo maen juga jauh-jauh banget lagi, kan ngerinye tuh ilang di bawa ama orang. Namanye bocah kan kaga ngarti kalo diiming-iming apaan juga takutnye mau ikut bae. Dari situ tuh ade ide buat blongin rem sepeda, eh tetep aje nekat dipake. Pas udeh 2 kali jatoh baru dah punya rasa takut tuh karna nyang sakit kan diri die sendiri., jadi die udeh ngersain sendiri gimana rasanye jatoh.

Emotion: fear
Trauma ama banyak orang juga jadi melebar ke kehidupan sehari-hari. Gara-gara dari kecil sering denger orang tua berantem, trus keluarga berantem, trus juga diomelin di depan banyak orang. Ampe sekarang aye kaga suka ama suara nyang terlalu gede trus terjebak di dalem satu kerumunan. Mangkanye ampe detik ini aye kaga pernah ngerasain nonton konser, jadi laga suka ama suara bising, ama teriak-teriak tuh jadi kaga suka. Mangkanye kalo mau nyegerin otak, aye lebih suka menyendiri trus di tempat nyang tenang. Karena dengan begitu aye kaya ngeras kaga pinya beban. Pelarian aye cuma dirasa sepi, tapi trauma aye tuh kaga bikin aye suka menyendiri dan tetep normal bertemen.

Emotion: fear
Êluh mungkin pêrnah ngêrasa jêmbêr atau barangkali êmpêt wayah ada pêngêndara di sêkitar kêndaraan êluh ujug-ujug ngêludah. Onohlah pêrlunyah ètika. Sêpêrti tata krama nyang udah êluh kênal, êluh dilarang ngêludah sêmbarangan. Bêgonoh go wayah bêkêndara. Lalu, pêgimana caranyah kalu ngêdadak ada aèr liur nyang kudu êluh buang wayah lagi bêkêndara? Pêrtama, usahain buat nahannyah ama sigrah nyari têmpat di pinggir jalan nyang bisa êluh gunain sêbagè têmpat pêranti ngêbuang ludah. Kalu poin pêrtama ora ngêmungkinin, misalnyah karna lagi bêrada di têngah kêmacêtan jalan atau sêbab laèn, têtêp ora ada alêsan buat ngêbuang ludah sêmbarangan. Gunain sêlampè pribadi. Bisa juga ngêgunain tisu atau bênda-bênda nyang bisa ditêmpatin sêbagè alat pênampung. Lalu, taro di têmpat sampah atau têmpat-têmpat kêtutup. Ontong lupa buat sigrah ngêbuangnyah kalu êluh udah sampè di lokasi tujuan.

Emotion: disgusted
Nah pindah ke rumah sakit kedua, aye bener-bener diperlakuin dengan baik dah. Ruangannye juga ada ruangan khusus anak jadi nyaman banget di rawat di situ. Emang beda si kalo rumah sakit pertama kan aye rumah sakit negeri, nah pas pindah aye dapet rumah sakit swasta. Jadi, keliatan banget tuh perbedaan pelayanan trus ama perbedaan duit nyang dikeluarin. Cuma di rumah skait nyang kedua aye bener-bener dimaksimalin tuh penyembuhannye soalnye aye uden kritis. Selama aye diperiksa tuh suster nyang dari rumah sakit pertama abis kena maki dokter aye di rumah sakit kedua. Soalnye nyang mereka lakuin tuh udah fatal baget bisa bikin nyawa melayang.

Emotion: angry
Di kampungnye Doel, engkong ame empengnye meliara ikan banyak bener, ampe kudu ditaro di empat kolam gede. Empat kolam ntu cuman dipisah ame tembok setinggi dada orang dewase, terus di tengah-tengah empat kolamnye dibangun saung ato bangunan kecil buat jadi tempat istirahat kalo mancing, ato bise juge jadi tempat mantau kolamnye ndiri. Di saung ntu, lagi rame kumpul encing ame encangnye, beberape ade nyang bari mancing. Iye, ikannye bole dimakan ndiri. Begitu ketangkep, bakal dikumpul di atu ember dulu, sebelon nanti dibersiin buat dimasak. Abis atu ember penuh isi ikan, Doel disuru ame encingnye buat bantuin bersiin ikan di belakang saung. Doel nurut bae, cuman die nyusul ke belakang saungnye, jadi nyang bawa ntu ember sodarenye nyang laen. Begitu ampe belakang saung, Doel mendadak mual gegara nyium bau amis nyang semerbak bener. Die kagak masalah sebenernye ame bau amis, di rume juge sering bantu Enyak masak ikan. Cuman, enih gegara ikannye seember, jadi bau amisnye juge bekali-kali lipat. Buset, belon juge bantuin bersiin ikannye, Doel ude lemes aje gegara jijik bangat ame bau amisnye. Begimane, enih?!

Emotion: disgusted
Sewaktu ntu lagi pas mau belanja beberapa kebutuhan, aye pergi dah tuh ke minimarket. Pas tiba di sono aye lagi belanja-belanja liat-liat kebutuhan ape aje yang kudu dibeli buat rumah. Udeh selesai dah kan tuh aye belanja, aye ngantri lah mau bayar di kasir. Pada saat aye ngantri mau bayar di kasir, kejadian mencekampun terjadi di antrean kasir di ntu minimarket, terlihat ade seorang pria yang lagi marah-marah karena kagak terima dirinye direkam oleh ponsel pelanggan minimarket yang laen, yang gedek pada tindakannye menyela antrean. Pria tersebut marah-marah kepada pelanggan minimarket yang merekamnye, sampai-sampai menyeruduk seorang anak kecil di depannye. Menurut keterangan pengunggah, diduga pria yang marah-marah itu menyerobot antrian yang ada di salah satu minimarket. Bukan cuma sewot, pria yang marah-marah tersebut hendak akan mengambil paksa ponsel yang sedang digenggam oleh perekam video ntu, pokoknye agak mencekam dah suasananye jadinye, abis ntu aye langsung pulang aje dah.

Emotion: angry
Sialnye, kalau ternyata penyakit yang diderita adalah penyakit yang menular lewat udara atau droplet (air liur) seperti Covid-19. Selain ntu Covid-19, sejumlah penyakit lain yang bisa menular lewat droplet atau ludah antara lain tuberkulosis, hepatitis, meningitis, gastroentritis, flu, Cytomegalovirus, atau Epstein-Barr. Enggak lucu cuma perkara kagak sengaja kena atau menghirup cipratan ludah orang (yang mungkin sakit) ternyata anda malah ketularan sakit. Ntu konyol sebaliknya juga, kagak lucu kalau ternyata ludah yang anda buang sembarangan ntu justru menginfeksi orang lain tanpa sadari. Meludah, hal kecil yang kerap disepelekan, tapi punya dampak besar untuk kesehatannye orang lain. Saya dan keluarga ingin hidup sehat, saya yakin kite juga. Tapi semua ini kagak akan bisa tercapai kalau kita kagak membantu untuk menjaga kesehatan dengan cara yang paling mudah dan sederhana, kagak buang ludah sembarangan.

Emotion: disgusted
Harusnye kan kalo di tol tuh setiap berapa km tuh ada lah dikasih temapt istirahat sekalian isi bensin, sholat, ama toilet. Ini mah boro-boro sholat, orang mau kencing aje kaga bisa. Keadaan di dalem toilet tuh udeh kaga bisa dibanyangin banget dah saking joroknye tuh wc. Kirain tuh abis itu ada lagi toilet, taunya kaga ada. Ada si pom bensin, tapi tanahnye juga masih jeblok blom di aspal. Kebangetan banget dah, masa tol belom jadi udeh di buka aja, namanya itu mah nyiksa orang. Perjalanan pulang kampung nyang harusnye cuma 12 jam ini jadi 24 jam, bener-bener bikin makan ati.

Emotion: disgusted
Êluh mungkin ngêrasa kagok wayah kêtêmu lagi ama têmên lama. Bêrikut cara nyang bisa dicoba biar kêsan kagok onoh ilang. Cobalah kêmbali ngubungin têmên lama liwat sosial mèdia. Cara ênih bisa sêdikit ngurangin kêkagokan daripada kêtêmu langsung. Bêrikutnyah, kalu êluh bênêr-bênêr pèngèn ngêjalin kêmbali hubungan ama têmên lama, ontong ragu buat ngungkapinnyah. Ênih bakal ngêja têmên lama êluh tau bahwa bêtapa bêrartinyah mêrèka bagi êluh. Têrus, ngongkoin kênangan lama nyang kocak bakal lêbih ngêbantu nyaèrin suasana dibanding ngêmulè kongkoan dêngan nanyain kabar atau kêrèpotan wayah ênih. Wayah kongko, kasih tau mêrèka bahwa êluh rêsêp ama nyang mêrèka cêritain. Cobalah ngêjadi pêndêngêr nyang baèk ama kasih tanggêpan nyang sêsuè ama kongkoan. Wayah ngakhirin kongkoan, ontong ragu buat ngêrêncanain pêrtêmuan sêlanjutnyah.

Emotion: surprise
Elu pernah jadi korban bully atau jadi saksi bully? Wina pernah jadi korban bully pas SMA. Die di-bully sama segerombolan anak SMA yang hobinye nge-bully orang. Mereka nge-bully Wina dengan berbagai macem cara, salah satunye kudu ngerjain tugas, ngerjain piketannye mereka, dan bahkan kadang ada siksaan fisik, kayak dijambak, ditendang, digebukin atau bahkan diinjek rame-rame, dan laennye. Entu semua bener-bener bikin Wina ketakutan tiap harinye karena di-bully sesadis entu. Nah ternyate emang wajar kalo Wina ataupun orang laen yang di-bully ngerasa takut. Pengalaman buruk akibat di-bully emang bisa bikin orang diliputin rasa takut. Jadinye wajar aje Wina ketakutan karena di-bully sampe akhirnye die keluar dari entu sekolah.

Emotion: fear
Salah atu pêngalaman nyênêngin nyang masing guah ingêt ampè karang adalah guah bisa ngêrasain rêsêpnyah maèn congklak barêng têmên-têmên. Sayangnyah, pêrmaènan ênih udah jarang dimaènin lagi. Cara maènnyah gampang. Dua orang pêmaèn bakal sêcara bêgantian milih atu lobang miliknyah supaya bisa ngambil ama naro kêmbali saban biji congklak atu pêr atu kê lobang nyang ada di sêbêlahnyah atau sêarah jarum jêm. Biji-bijian kudu dipindahin ampè sêmuah nyang bêrada digênggêman tangan abis karna udah diisiin kê sêmuah lobang. Pêrmaènan bakal têrus bêlanjut ampè salah atu pêmaèn kêabisan sêmuah biji congklak dan ora kêsisa atu pun. Pêrmaènan congklak bisa dibilang bêrakhir kalu sêmuah biji congklak nyang bêrada di lobang kêcit udah kêkmpul sêmuah di lobang gêdé.

Emotion: happy
Pak Nikun baru aje kena PHK. Padahal, Pak Nikun entu tulang punggung buat istri, 4 anaknye yang masih pade sekolah, dan orang tuanye yang udeh lansia. Punya tanggungan yang banyak tapi kena PHK bikin Pak Nikun sedih dan tertekan bener. Tentu aje ngerasa sedih dan tertekan pas kena PHK entu wajar karena kan tiap orang butuh kerjaan biar punya duit buat biaya idupnye. Apelagi tanggungannye Pak Nikun juga banyak bener. Terkena PHK entu, bukan cuma soal keilangan mata pencarian, tapi bisa juga bikin orang kecewa, marah, tak berdaya, dan sedih kayak Pak Nikun. Jadinye, sedih karena kena PHK wajar, tapi jangan sedih dan terpuruk kelamaan ye.

Emotion: sad
Pernah, Karena mengirim laporan kegiatan harian lewat email tanpa embel “dear pak bla bla” dan juga tidak mengisi subject. Jadi hanya kirim attachmentnya tok. Waktu itu saya diminta untuk buat laporan harian tentang kegiatan apa saja yang dilakukan selama di plant karena waktu itu kantor pusat dan plant tidak satu gedung. Dan kalo tidak salah itu baru pertama kali saya buat laporan tersebut. Karena sebelumnya saya kerja di sebuah start up dan kalo kirim file lewat email tanpa menggunakan embel-embel itu saya pikir akan sama saja. Ternyata atasan saya langsung telpon setelah kirim email itu “kenapa kamu kok kirimnya kayak gitu, kamu ini lulus-an s1 masa kirim email aja kayak gitu!” Jujur saya waktu shock dan bingung. ”kamu masa harus diajarin cara bikin email sih!, yaudah jadi sekarang kamu mau apa!”
setelah itu saya diceramahin sekitar 5 menit hanya karena masalah itu. Emang sih baik tujuannya tapi menurut saya masalah kayak gitu ga perlu marah-marah juga kan cukup kasih tau aja kalau email kantor harus pake embel” untuk tujuan formalitas or whatsoever. Dari situ saya sadar dunia kerja itu ya… tidak indah

Emotion: angry
Bulan Juli lalu guah ngêjadi salah atu pêngiring pêngantèn di momèn pênting sobat guah. Pêrkawinan mêrèka bêrlangsung khidmat dêngan tibang dihadirin kêluarga ama têmên-têmên dêkêtnyah. Acaranyah digêlar di sêbuah hotèl nyang bêrlokasi di Sênayan, Jakarta Sêlatan. Sêari sêbêlonnyah guah nginêp barêng ama sobat-sobat laènnyah di hotèl nyang kagak bêgonoh jauh dari lokasi acara pêrkawinan têmên guah. Bèsokannyah, guah datêng lêbih awal dari tamu-tamu undangan. Sêsampènyah di dêpan lobi hotèl, dilakukin pêngêcèkan ama pêgawè nyang jaga di sonoh. Masup kê dalêm, guah langsung mênuju kê pangkèng sobat guah buat bantu-bantu. Akhirnyah, akad kawin ama rèsèpsi pun bêrlangsung. Guah ora kuasa ngênahan haru. Sêlamêt, yak! Sêmoga pêrkawinan êluh pada langgêng ama bahagia.

Emotion: happy
Penyebab pasti borderline personality disorder belum dapat diketahui dengan jelas. Beberapa faktor yang diduga dapat memicu terjadinya kondisi ini adalah: Lingkungan. Sejumlah faktor lingkungan yang negatif diduga dapat menimbulkannye gangguan ntu kepribadian. Contohnye, riwayat pelecehan dan penyiksaan semasa kecil, atau dicampakkan oleh orangtua. Genetik. Menurut beberapa penelitian, gangguan kepribadian dapat diturunkannye secara genetik. Kelainannye pada otak. Menurut penelitian, pengidap BPD memiliki perubahan struktur dan fungsi pada otak, terutama pada area yang mengatur impuls dan emosi. Pada pengidap BPD juga diduga terdapat kelainannye fungsi dari zat kimia otak atau neurotransmitter yang berperan dalam pengaturan emosi. Ciri kepribadian tertentu. beberapa tipe kepribadian lebih berisiko untuk mengalami BPD misalnye, kepribadian agresif dan impulsif. Faktor-faktor di atas dapat meningkatkan risiko seseorang mengalami BPD. Namun, bukan berarti seseorang pasti akan mengalami gangguan kepribadian BPD jika memiliki faktor risiko tersebut. BPD juga tidak mustahil dialami oleh seseorang yang tidak memiliki satu pun dari faktor risiko di atas.

Emotion: angry
Siapah di marih nyang dêmên ama Arctic Monkeys? Ngêmulè dêbutnyah dêngan lagu I Bet You Look Good on the Dance Floor pada 2006, Arctic Monkeys ngêjadi salah atu grup musik indiê rok dêngan pênjualan têrgasik dalêm sêjarah Inggris. Arctic Monkeys bakal manggung di Indonèsia, loh. Konsèr nyang dipromotorin ama Aksélêrasi Ent ênih mêrupakan bagian dari agènda Tuar Asia 2023 Arctic Monkeys nyang bêrlangsung mulè 28 Pèbruari 2023. Sêcara kêsêluruhan, bakal ada ênêm nêgara Asia nyang mêrèka saba, yakni Singapura, Hong Kong, Filipina, Thailand, Jepang, ama Indonèsia. Catêt waktunyah, tikèt konsèr Arctic Monkeys Tur Asia 2023 di Jakarta buat tanggal 18 Marêt 2023 bisa dibêli mulè 19 Dèsèmbêr 2022 jêm 14.00 WIB tibang liwat tiket.com. Buruan dah sêrbu tikètnyah!

Emotion: happy
Kalo belanja di pasar sering banget tempatnya pasti rame semrawut. Pas lagi begitu, perut sakit kayak masuk angin. Pengen kentut, kagak bisa langsung keluar, kayak diserbu ama orang. Jadinya, kepaksa dah kentut di situ juga. Pas abis kentut, ada yang nyeletuk bau apaan itu. Jia juga nanya ama tukang sayur, katanya ngeri ada ikan yang busuk. Emak-emak yang laen juga langsung pada nyamber nyium bau. Bagusnya, ada juga yang kagak ngeroin, lanjut milihin sayuran. Akhirnya, yang kentut barusan ikutan pura-pura kagak engeh aja. Padahal, dalem atinya jia nahan tengsin banget. Ampe mau jalan pulang, jia ngeri orang yang jia lewatin masih pada ngendus baunya.

Emotion: shame
Rasa takut yang terjadi, dan cemas berlebihan yang dialami oleh ntu penderita agoraphobia juga dapat menimbulkan perubahan perilaku, ya ntu, menghindari situasi yang rawan menimbulkan serangan panik, seperti berada di dalam transportasi umum, antrean, atau tempat yang ramai, menghindari bepergian ke luar rumah dalam waktu yang lama, membutuhkan teman untuk pergi ke luar rumah, dan merasa takut untuk keluar rumah. Periksakan diri kite ke dokter jika mengalami gejala di atas, terutama ketika gejala ntu sering muncul, dan sangat mengganggu kite untuk bersosialisasi, bekerja, atau melakukan aktivitas sehari-hari lainnye. Pemeriksaan ke dokter juga harus segera dilakukan jika muncul keinginan untuk melukai diri atau bunuh diri.

Emotion: fear
Agorafobia merupakan ntu die salah satu dari macam-macam atau jenis-jenis fobia yang ditandai dengan ketakutan berada di ruang publik di manae penderita ntu biasanye bakal merasa kesulitan, dan malu jika pergi atau meninggalkan tempat secara mendadak. Seseorang dengan kondisi ini mungkin akan menghindari bioskop, konser, atau bepergian dengan bus atau kereta. Bejibun orang dengan agorafobia juga mengalami gejala gangguan panik. Gejala gangguan panik ntu antara lain ketakutan terus-menerus, dan gejala fisik kagak nyaman, seperti gemetar, jantung berdebar, dan berkeringat. Kebanyakan phobia dimulai saat pubertas, tetapi phobia binatang, darah, badai, dan air biasanye dimulai saat kanak-kanak. Wanita lebih sering menderita phobia dibanding laki-laki. Konsultasikan dengan dokter untuk informasi lebih lanjut jika kite atau orang sekitar memiliki phobia.

Emotion: fear
Banyak faktor supaya kite bisa lulus ujian, selaen belajar bener-bener, trus kondisi nyang fit nah pas ujiannye juga nyang jadi penentuan tuh, gimana supaya kite pas ujian kaga ada kesalahan nah ikutin tuh cara-caranye. Pertama, periksa tuh nyang namanye kita punya nomor ujian, udeh sesuai apa belom. Kedua, kite bisa gunain pensil ama penghapus nyang bagus buat dipake pas ujian, pilih pensil 2B karna pan ketentuannye begitu, trus pilih juga apusan nyang sesuai supaya kalo mau ngapus kaga beleber tuh trus kertasnya juga kaga robek. Ketiga, jangan lupa bawa tuh papan ujian, biar alasnya rata jadi pas jawab soal kaga geradakan. Kalo itu semua udeh kite terapin, ngejalanin ujiannye pasti deh nyaman.

Emotion: happy
Hukum mêrupakan hal nyang bakal ngêja manusia bisa idup dêngan antêng ama kêlindungin. Wayah êluh ngêrasa kêancêm, êluh kudu sêlalu ingêt bahwa ada hukum nyang ngêlindungin. Sêmuah orang punya pêrlindungan hukum ama pêraturan hukum. Wayah dirinyah ngêrasa kêancêm, ada hukum nyang ngêlindungin. Bêgonoh go wayah diah ngêlakuin pêngancêman, mangka ada hukum nyang ngikêt. Sêsêorang nyang ngêja orang laèn ngêrasa kêngêrian ama ora aman, mêrupakan tindakan nyang bisa ditêmpuh ama jalur hukum. Mangka, êluh ontong ngêrasa dèwèkan ama ngêri sêmuahnyah bêjalan tanpa solusi. Baca sêkilas têntang pêgimana hukum ngêlindungin êluh. Kalau êluh punya têmên nyang paham têntang hukum, onoh bakal jauh lêbih baèk lagi.

Emotion: fear
Munculnye rasa jijik, kagak nyaman, dan benci terhadap suatu hal, termasuk toilet asing, kagak selalu menandakan suatu hal yang bahaya. Kondisi ntu bisa wajar aje terjadi, misalnye bila kite pernah mengalami pengalaman buruk saat sedang, atau habis menggunakan toilet asing, misalnye melihat hewan, melihat sisa kotoran orang lain, dan sebagainye. Namun, apebila perasaan ntu muncul amat hebat, berlebihan, kagak beralasan, hingga membuat kite sanggup menahan buang air sampai waktu yang sangat lama, demi kagak menggunakan toilet tersebut, tentu hal ntu patut diwaspadai. Bisa jadi, yang kite alami ntu udeh termasuk gangguan kejiwaan, misalnye fobia spesifik, gangguan cemas berlebih, gangguan delusi, dan sebagainye. Tentu, tanpa memeriksa kite langsung, kagak tepat juga bila kami langsung mendiagnosis penyebab kondisi yang kite alami saat ntu. 

Emotion: disgusted
Ditinggalin hèwan piaraan nyang udah kita rawat sêlama bêtaun-taun lamanyah, bahkan udah kita anggêp kêk bagian dari kêluarga dèwèk puguh ajah amat nyêdihin. Ari-ari nyang tumannyah nyênêngin karna bisa maèn barêng kucing atau anjing kêdêmênan, ngêdêngêrin suaranyah, ngêliat tingkah polah kocak ama ngêgêmêsinnyah, kudu bêrobah. Ari-ari nyang nyênêngin onoh ngêdadak bêganti ngêjadi ari-ari nyang sêpi sêiring ama kêpêgian hèwan piaraan kêdêmênan kita. Ora banyak orang nyang sanggup ngêliwatin wayah-wayah kêsedihan kêilangan hèwan piaraan, bahkan bêbêrapah têrus-têrusan bêrsêdih ampè strès dèwèk sêakan-akan kêilangan anggota kêluarganyah. Kèk èlmu ikhlas, ngêrèlain sêsuatu bisa dimulè dêngan ngêmahamin bahwa kêpêgian mêrèka adalah èmang udah wayahnyah.

Emotion: sad
Elu pernah liat sosok nyeremin kayak hantu? Aye pernah, pas TK, tapi cuma mimpi sih, hehe. Jadi aye lagi mau nyeberang jalan buat nyamperin enyaknye temen aye. Tapi pas udeh mau deket sama enyak temennye aye, aye baru sadar kalo daritaadi aye dipanggil sama keluarganye aye. Pas aye nengok ke mereka, ternyata enyak temennye aye ada di samping mereka. Pas aye nengok, ternyata yang aye samperin entu hantu! Nah kalo elu pas elu ngeliat hantu, reaksinye elu gimane? Kalo aye, saking kaget dan ketakutannye ngeliat entu hantu, aye kagak bisa ngapa-ngapain, cuma bisa berdiri dan ngeliatin aje. Nah ternyate katanye wajar aje pas ngeliat sesuatu yang gaib kite ketakutan abis entu bisa memicu berbagai reaksi, salah satunye terdiam, kayak aye. Jadi ya wajar aje kaget karena ngeliat hantu dan reaksinye bisa macem-macem, misalnye karena rasa takut ngeliat hantu, orang bisa jadi lari, tereak, nangis, atau cuma diem.

Emotion: fear
Beberapa produk yang kite temukan di ntu supermarket udeh benar-benar kagak layak untuk dikonsumsi oleh manusia. Selanjutnye, kata Munjirin, pihaknye ntu bakal membina secara serius Transmart MT Haryono dalam mengelola pangan di supermarket. "Tadi kite udeh lihat bersama-sama bahwa memang kondisinye ntu harus kita bina serius nih di sini," katanya. Tim quality control, kata Munjirin, harus berjalan dengan serius agar kejadian seperti ntu kagak terulang lagi. Di sisi lain, Store General Manager Transmart MT Haryono, Ana Budiana mengungkapkan bahwa tim quality control sebenernye melakukan pengecekan setiap hari sebelum toko dibuka. Namun, ada beberape departemen yang melakukan pengecekan saat siang hari, seperti departemen buah misalnye.

Emotion: disgusted
Di ujung semester enih, kolaan Doel ngadain kegiatan outbound di tempat wisate alam. Doel demen bangat! Begitu nyampe di tempat, ade banyak pilihan permaenan alamnye. Tiap kelas dibagi jadi beberape kelompok, terus ntu kelompok bebas mao maen ape dulu asal kagak bentrok ame kelompok laen. Kelompok Doel lebi tetarik buat maen arung jeram dulu, soalnye sepi juge. Begitu nyampe tempatnye, mereka disuruh siap-siap make alat-alat pengamannye kek helm, pelampung, dayung, dan laen-laen. Naek perahunye juge masi didampingin ame ahli dari tempat wisatanye. Perahu Doel dan temen-temennye pun meluncur. Kek biase, arung jeram pasti banyak rintangannye, kek batu-batu gede, akar po'on, ame arus deres. Doel selalu pegangan ame pinggiran karet, bari ngedayung kalo dibutuin. Cuman, satu temennye enih ade nyang agak liar juge, kagak pegangan ape-ape terus malah banyak tingkah. Ujug-ujug, perahu mereka ngantem batu gede banget. Semuenye ampir mao jatoh, tapi temennye nyang banyak tingkah enoh beneran jatoh dari perahu. Sayangnye lagi, pelampungnye lepas gegara die kagak kenceng nyeklekin-nye. Ntu bocah kagak bise berenang, tereak-tereak ketakutan pas udeh kecebur sungai. Mane arusnye lagi deres. Die engep-engep ame tangannye ke atas-atas nyari petolongan. Si ahli langsung gercep nangkep ntu anak sebelon makin tenggelem dan dibawa balik ke perahu. Semuenye degdegan, takut die kenape-nape. Badannye ade luka dikit, tapi nyang parah syoknye. Akhirnye, daripade bikin makin parah, rombongan Doel disuruh nepi aje terus balik ke daratan.

Emotion: fear
Seorang enyak sempet terpaksa batal mudik gratis di hari ntu. Sambil membawa tas dan kardus berisi sejumlah barang, ntu enyak tampak kebingungan. Sebab, sudah kagak ada lagi bus gratis yang dapat mengantarkannye ke kampung halaman pada hari ini. "Saya seharusnya berangkat hari ini ke Solo, jadwal keberangkatan ni pagi hari" ujar ntu enyak. Ntu enyak mengaku terlambat datang ke lokasi keberangkatan bus di Gelora Bung Karno, karena mengira jam keberangkatannye bus akan molor dari jadwal yang ditentukannye, seperti tahun-tahun sebelumnye. Usai bertanya dan bernegosiasi dengan petugas kepolisian, dia akhirnya diizinkannye menjadi peserta mudik gratis kloter kedua yang berangkat pada besok harinye. Raut gembira pun tampak terpancar dari wajahnye si enyak, setelah mendapatkannye ntu tiket terbaru petugas kepolisian. Dia pun diingatkannye oleh petugas untuk datang sebelum jadwal keberangkatan agar kagak lagi tertinggal bus mudik gratis yang sediakannye. Terdapat 13 bus dengan total 540 peserta mudik yang diberangkatkan pada hari ini. Dari jumlah tersebut, sebanyak tujuh bus diberangkatkannye ke wilayah Jawa Tengah, tiga bus tujuan Jawa Timur, dua bus tujuan Yogyakarta, dan satu bus tujuan Jawa Barat.

Emotion: surprise
Salah atu hal nyang dingêriin banyak orang adalah wayah bêrada di lingkungan baru. Puguh rasanyah sulit buat bêradaptasi, apahlagi êluh bakal kêtêmu ama orang dêngan bêrbagè karaktêr nyang bêrbèda-bèda. Bêpikir positip juga ngêjadi konci biar êluh bisa lêbih gampang bêradaptasi. Kadang, êluh ngêri bêrbaur ama orang laèn di lingkungan baru karna pikiran êluh dèwèk, misalnyah ngêri salah dalêm bêrsikap, ngêri ora ditêrima dêngan baèk ama sêbagènyah. Jadi, ilangin pikiran sêpêrti ênih agar êluh juga lêbih antêng. Ontong pêrnah bêpura-pura sêpêrti orang laèn buat ngêdapêtin pêratian apahlagi biar didêmênin. Sêbab, kalu mêrèka tau sipat êluh nyang sêbênêrnyah, orang ora bakal bisa ngêhargainluh lagi. Jadi, têtêplah jadi diri dèwèk, asal têtêp ngêjaga sikap.

Emotion: fear
Gangguan psikis pernah dialamin sodara aye, kebetulan setelah nikah sembuh, cuma pas kena covid19 mulai kambuh penyakit psikisnye trus selalu berontak kalo diobatin, nah karna terlalu depresi akhirnye meninggal dah. Maka dari itu kite perlu atasin sejak dini.  Mari mulai berpikir positif, kaga boleh meratapi kesedihan ampe berlebihan, cari kesibukan nyang bermanfaat. Lawan rasa cemas, takut, sedih nyang berlebihan karna kalo kaga bisa-bisa kaga bakal sembuh dah. Jangan lupa sering rileksasi, nah kalo otak kite rileks kite bisa buang tuh energi-energi nyang kaga bagus buat diri kite sendiri. Jauhin diri kite dari alkohol ama obat-obatan terlarang, karna efek nyang dikasih obat-obat itu tuh cuma sementara, abis itu balik kesemula. Mulai peduli lagi ama kesehatan mental, emang masih tabu cuma baik kok manfaatnye.

Emotion: sad
Perjalanan aye disekolah ini tuh banyak juga rintanganye, pas taun pertama prestasi aye anjlok banget, aye dapet ranking 34 dari 40 siswa. Orang tua aye langsung mencak-mencak pas tau kalo aye ranking segitu, aye tuh dintuntut jadi anak pinter gimana pun caranye. Naek ke kelas dua, aye pilih buat ambil jurusan ips, karna aye kaga suka tuh jurusan ipa, trus di jurusan ini aye belajar lebih seriu supaya kaga ngecewain orang tua lagi. Prestasi aye makin naek di kelas 3, aye dapet ranking 21 dari semua jurusan se ips. Bener-bener kaga nyangka, nah karna kenaekan prestasi itu dah aye bisa masup perguruan negeri tanpa tes jalur SNMPTN.

Emotion: happy
Pada suatu ari sêkitar ênêm taun lalu, guah ngêdêngêr kêributan dari jêndèla pangkèng kos. Auk dah suara siapah, tapi kêdêngêr amat èmosi dari kalimat kasar nyang dilontarinnyah. Têrnyata, bukan tibang dua lawan bicara, tapi ada lima orang nyang bêrsêlisih paham. Ora lama sêkitar 10 mênit bêrsêlang, suara mêrèka mulè ngêrêdup dan ilang dari pêndêngêran guah. Nyang ngêja guah nyêsêl adalah guah tau kêjadian onoh, tapi guah tibang bisa mênêng, ora ngêlakuin apah-apah. Guah ora ngêgunain kêhadiran guah buat ngêbèla orang laèn, nyêsêl pisan. Atu hal nyang bisa guah pêlajarin dari kêjadian onoh adalah ngalah buat kêbaèkan ama ngindarin pêrtêngkaran bakal jauh lêbih baèk daripada saling ngolok ama ngotot buat mênang dèwèk.

Emotion: sad
Waktu sekolah tuh aye murid nyang paling takut buat ngelakuin hal-hal nyang dilarang. Salah satunye tuh nyontek, tapi karna temen-temen aye pada bisa banget nyontek ya aye coba-coba aja kan. Jadi, aye beraniin diri buat naro contekan di bawah kolong meja. Posisi duduk aye sebenernya juga udeh bagus karna dipojokan jadi kalo naro buku juga kaga keliatan. Tapi emang juga dasarnye kaga jago jadi pas kaga tau tuh momen nyangbtepat buat nyotek tuh kapan. Akhirnye pas lagi buka buku tuh buku sialnya jatoh lagi, jadi ketauan kan disamperin ama guru trus diambil dah bukunye. Malunye itu kaga ketolong banget dah.

Emotion: shame
Suka marah-marah tanpa sebab, ternyata ada beberapa macem penyebabnye. Tapi makanye kudu diperhatikan banget ciri-cirinye. Karena dikhawatirkannye bisa menjadi gejala gangguan BPD (borderline personality disorder) atau gangguan kepribadian ambang. Kondisi ntu merupakannye gangguan mental yang ditandai dengan suasana hati serta citra diri yang sering berubah-ubah dan perilaku yang impulsif. Gejala gangguan kepribadian ntu biasanye muncul pada usia remaja menjelang dewasa dan dapat bertahan hingga usia dewasa. Gejala yang muncul dapat berupa gejala yang ringan hingga berat. Gejala tersebut dapat digolongkan menjadi empat bagian, ya ntu ; Kondisi suasana hati yang tidak stabil. Kondisi ini biasanya bertahan selama beberapa jam. Seperti merasa hampa atau kosong, serta kesulitan mengendalikan amarah. Gangguan pola pikir dan persepsi. Seperti tiba-tiba memikirkan bahwa dirinya buruk dan merasa takut akan diabaikan, sehingga melakukan perbuatan yang ekstrim. Perilaku impulsif. Perilaku ini cenderung membahayakan dirinya sendiri atau melakukan tindakan ceroboh dan tidak bertanggung jawab. Contohnya, melukai diri sendiri, mencoba bunuh diri, melakukan hubungan intim tanpa pengaman, penyalahgunaan alkohol, atau makan berlebihan. Menjalin hubungan yang intens, tetapi tidak stabil. Kondisi ini ditandai dengan bisa sangat mengidolakan seseorang dan tiba-tiba menganggap orang tersebut bersikap kejam atau tidak peduli. Namun ntu semuanye, kagak semua pengidap BPD mengalami seluruh gejala tersebut. Sebagian hanya mengalami beberapa gejala. Tingkat keparahan, frekuensi, serta durasi terjadinya gejala bisa berbeda-beda pada setiap pengidap yang tergantung pada kondisi gangguan yang dialami.

Emotion: angry
Dalam menghadapi demam panggung, kite harus bisa mengatasinye dengan cara yang tepat. Untuk kite yang terbiasa atau baru pertama kali tampil di hadapan publik, sangat penting mempersiapkan segala sesuatunye ntu secara matang guna meminimalisir perasaan gugup. Sangat penting menguasai materi, atau topik yang akan menjadi bahasan, atau yang akan disampaikan sama kite dihadapan orang bejibun. Untuk mengatasi demam panggung, kite bisa menenangkan tubuh sebelum naik ke panggung atau sebelum tampil. Meringankan ketegangan dari tubuh dapat menenangkan suara serta pikiran. Latihlah terus menerus dialog, apabila melakukan kesalahan di panggung, jangan panik. Buatlah kesalahan ntu tampak seperti bagian dari peran. Sebelum naik ke panggung, atau sebelum tampil, kamu bisa melakukan peregangan kaki, lengan, punggung, serta bahu. Apabila terlanjur salah, maka jangan gugup dan tetap rileks untuk melanjutkan penampilanmu. Tetap kuasai panggung agar audiens tidak kecewa dengan penampilanmu.

Emotion: fear
Kondisi penyakit segala macem apa pun jangan diremehin soalnya bakalan parah kalo diremehin. Penyakit maag aje kalo di diemin bisa nyebapin kematian. Soalnye aye kan punya sakit lambung, tapi aye masih kaga pantamg makan eh pengakit aye malah merembet ke bagian empedu. Emang sakit lambung aye udeh parah, cuma masih aje minum kopi ama telat makan. Soalnye aye juga udeh ketergantungan ama obat jadi pas itu obat juga udeh kaga mempan aye minum.  Sakit tuh udeh lama aye diemin soalnye ngerasa tuh penyakit bakalan ilang sendiri gitu. Eh taunye malah makin parah trus aye ampe masuk rumah sakit selama seminggu.

Emotion: fear
Kalo ada orang nyang kecelakaan di jalan trus orang itu sekarat kite kaga boleh langsung di tolongin. Takutnye kan kite kaga juga ngerti tuh gimana cara nolonginye trus malah jadi makin parah. Kalo ngeliat orang tabrakan trus sekarat kite harus lapor petugas pertolongan pertama. Nah, selama tuh orang masih idup kite amanin tuh takutnye die jatohnye di tengah jalan, jadi kite alangin orang nyang mao lewat. Pokoknye kite amanin aja dah sekitar nyang sekiranye kite ngerti, tapi kalo urusan orang nyang kecelakaan biar jadi urusan polisi. Trus juga jangan asal posting-posting korban kecelakaannye, kasianan kan apalagi kalo anggota badannya tuh pada kaga utuh.

Emotion: fear
Knapa ye banyak banget orang nyang kaga bisa boker kalo toiletnya jorok. Kaya ngerasa jijik trus langsung kaga bisa jadi boker. Banyak orang nyang kebelet aje sempet-sempetnye buat nyari wc nyang keliatannye tuh bersih. Tapi aye sama juga si kaya gitu juga, kaga bakalan bisa boker kalo wcnye tuh aga bersih. Waktu itu ceritanye tuh aye pulang kampung, ya namanya juga kampung ye pasti kan wc juga dibikin apa adanye, malah dulu tuh belon ade wc jadi pada boker di kebon. Tapi, kalo boleh milih si mending boker di kebon dari pada mesti di wc nyang jorok, pandangan mata juga jadi bamblang kite rasanye.

Emotion: disgusted
Pas entu pagi hari, aye dan temen-temen sekelasnye aye udeh kumpul di kelas dan lagi nunggu jamnye absen. Kelas udeh penuh. Kayaknye sih, setiap temen aye udeh ade di kelas. Maklum, namanye juga anak SMP kelas 7 dan bener-bener masih baru. Jadinye wajar aje kalo rajin dan tertib bener. Entu kelas rame dengan suara-suara kite ngobrol. Nah pas entu, tiba-tiba aje aye kentut. Padahal sama sekali kagak mules atau ape. Terus karena kentutnye bunyi, temen-temen aye pun pade tau kalo entu kentutnye aye. Akhirnye aye pasrah karena kagak bisa ngelak dan cuma bisa nyengir tanpa dosa ke temen-temen yang ceng-cengin aye.

Emotion: shame
Penyesalan yang juga kerap dirasakannye seseorang adalah ketika kaga bisa membantu orang lain yang sedang dalam kesulitan, apelagi kalo yang perlu sama kite ntu orang tua kite atau keluarga kite. Hal ntu disebabkannye karena ada hal yang menghalanginye, mulai dari tanggung jawab, waktu, atau kendala finansialnye kite. Agar tidak berlarut-larut, di masa yang akan datang, jangan sampai kite tidak membantu orang apelagi yang butuh ntu orang tua kite. Bantulah sesekali, dan berikan energi kite untuk lakukan kebaikan demi kepuasan diri kite sendiri, dan tentunye bakti kepada orang tua. Kaya waktu ntu aye pernah denger seorang anak di mintain tolong sama orang tuanye kaga mau akhirnye sampe sakit akhirnye jadi seselan ntu anaknye.

Emotion: sad
Kesehatan tuh mahal, jangan ampe kite tuker kesehatan nyang kite punya ama gaya idup nyang jorok. Sekarang kan banyak tuh orang nyang kaga peduli ama kesehatan, sampah dibuang aje tuh sembarangan tanpa mikirin dampak kedepannye nanti. Mangkanye kite kaga kaget kalo Jakarta kena banjir mulu karna warganye aja masih suka numpuk sampah. Padahal kan nyang kena akibatnye manusia-manusia juga tapi nyang disalahin malah pemerintah. Mao kaya gimana usaha pemerintah juga kaga bakal kelar kalo warganye kaga taat ama kebersihan. Masih banyak tuh warga nyang kaga gau urusan, tapi giliran dikenain dendam malah mencak-mencak. Kaga sanggup bayar denda tapi berani ngelanggar aturan.

Emotion: disgusted
Mêski kêdêngêr sêpèle, buat paksinasi, sêsêorang pada prosèsnyah bakal bêradêpan ama jarum suntik buat masupin paksin kê awaknyah. Tapi, têrnyatè bêbêrapah orang amat ngêri, bahkan pobia ama alat nyang atu onoh. Mênurut Kêpala Pênanganan Pênyakit Diabètês di Nebraska Medicine, Joni Pagenkempêr, ada 22 pêrsèn orang di dunia nyang ngêri ama jarum suntik atau apah go nyang bêrhubungan ama suntikan, padahal ada bêbêrapah kondisi nyang nguduin sêsêorang buat disuntik, sêpêrti buat pêmbêrian paksin tadi atau bahkan suntik insulin mandiri bagi pêndêrita diabètês. Orang nyang ngêri jarum suntik kêmungkinan bisa ajah ngêbawa dampak nyang ngêrugiin bagi dirinyah. Karna diah bakal ngêghindar buat ngêlakuin pêmêrèksaan kêsèhatan nyang ada hubungannyah ama jarum suntik. Ora jarang, orang nyang ngêri disuntik bakal ngêbagènin pênyakitnyah tanpa pênanganan. Bakal lêbih patal bagi para pênderita diabètês karna diah kudu ngêlakuin suntikan mandiri saban arinyah.

Emotion: fear
Pekara operasi kagak berasil, terus akhirnye kudu ngerengut nyawa si pasien, emang ude beberape kali kite denger di kesearian. Cuman, kagak bisenye kite ngerasa takut ato troma, terus ujug-ujug nyalain dokter gegara hal enih. Kate dr. Ewin Pradian, spesialis anestesi, ade beberape paktor nyang jadi penentu keberasilan operasi, ya ntu riwayat kesehatan pasien, tim dokter, ame alat-alat ato sarane di ruang operasi. Dari sisi si pasien, kudu diliat die ade penyakit kronis kagak sebelonye, soalnye pasti bakal beda persiapan ame tindakannye. Terus, perkara tim dokternye, kudu bangat ditunjuk dokter bedah ame dokter anestesi nyang udeh bekompeten, terutame nyang ude banyak rekam jejaknye. Terakhiran, perkara alat-alat pendukung di ruang operasi, karang-karang enih alat kedokteran udeh makin canggih, jadi ngebantu bangat tim dokter buat ngelarin operasi dengan tepat. Makanye, nyang begini-gini kudu jadi peritungan biar kite, kalo jadi pasien, kagak perlu takut belebih ngadepin operasi.

Emotion: fear
Selaen kagak boleh panik, kita kudu selametin diri sendiri dulu baru selametin orang laen. ini bukannya orang yang kagak mikirin orang laen, justru kalo kita bisa nyelamaetin diri sendiri, kita bisa nyelametin orang laen. Kalo kita di awal udah merhatiin orang laen, bisa jadi kita elom selametin orang itu, udah keburu terlambat. Orang itu belom ketolong, kita juga belom tentu selamat. Rasa ngeri bikin kita sadar buat ngelindungin diri juga. Dalem keadaan kayak gitu, kita juga kudu engeh ama kondisi sekitar. Kalo bisa kita nyelametin diri sendiri sembari nyari jalan keluar. Abis kita bisa nyelametin diri, kita bisa nyelametin, ngabawa orang laen ke jalur keluar yang pas.

Emotion: fear